钦定古今图书集成/理学汇编/学行典/第285卷 > 荀子 > 《儒效篇》
## 钦定古今图书集成/理学汇编/学行典/第285卷 > 荀子 > 《儒效篇》

争之则失，让之则至，遵道则积，夸诞则虚。故君子务
修其内而让之于外，务积德于身而处之以遵道，如
是则贵名起之如日月，天下应之如雷霆。故曰：君子
隐而显，微而名，辞让而胜。《诗》曰：“鹤鸣于九皋，声闻于
天。”此之谓也。鄙夫反是，比周而誉俞少，鄙争而名俞
辱，烦劳以求安利，其身俞危。《诗》曰：“民之无良，相怨一”
方，受爵不让，至于已斯亡，此之谓也。